קים בייסינגר

קימילה אן "קים" בייסינגר (באנגלית: Kimila Ann "Kim" Basinger; נולדה ב-8 בדצמבר 1953) היא שחקנית קולנוע ודוגמנית אמריקאית זוכת פרס האוסקר. נולדה באתנס, ג'ורג'יה שבארצות הברית. אימה, אן לי, הייתה דוגמנית, שחקנית ושחיינית שהופיעה בכמה מסרטיה של אסתר ויליאמס. אביה, דונלד וייד בייסינגר, היה נגן בלהקה ומנהל הלוואות; כחייל צבא ארצות הברית, הוא לחם במלחמת העולם השנייה והשתתף בנחיתה בנורמנדי ביום הפלישה. היא הייתה השלישית מבין חמישה ילדים. בגיל 16 החלה בקריירת דוגמנות, במהלכה זכתה בתואר "מיס אתנס" ובתואר "מיס ג'ורג'יה ג'וניור". מאוחר יותר חתמה על חוזה דוגמנות עם סוכנות "פורד מודלס", ותוך זמן קצר עיטרו פניה שלל מגזיני אופנה ומאות כרזות ופרסומות. בגיל 20 הגיעה למעמד דוגמנית-על המרוויחה $1,000 ליום. במקביל השתתפה בשיעורי משחק כדי להגשים את שאיפתה האמיתית - להיות כוכבת קולנוע. ב-1976, לאחר חמש שנות קריירת דוגמנות משגשגת, החליטה להתמקד בקריירת משחק. לשם כך נסעה ללוס אנג'לס והחלה לככב בסרטים. יופייה וחושניותה מיקמו אותה על תקן "היפה" המושכת צופים בקומדיות וסרטי פעולה. ב-1984 שיחקה בסרט "הטוב מכולם" לצידו של רוברט רדפורד. תפקידה המפורסם ביותר היה בדרמה הרומנטית-ארוטית של אדריאן לין, "תשעה וחצי שבועות של שכרון חושים" (1986). באותה שנה שיחקה בסרט "ללא רחמים" לצד ריצ'רד גיר. ב-1992 כיכבה במותחן הארוטי "משולש מסוכן", לצידו של ריצ'רד גיר. כמו כן שיחקה בסרט "הבריחה" (1994) ביחד עם אלק בולדווין בו הופיעה בעירום, ובקומדיות רבות, בהן "נאדין", "כלה מכוכב אחר", כל הזמן את אשתי", "שודדת על עקבים" ו"עולמו של ויין 2". בנוסף שיחקה בסרט הפעולה/קומיקס "באטמן" (בו גילמה את ויקי וייל, צלמת עיתונות בלונדינית המתאהבת בברוס ויין). במטרה להפגין יכולות משחק משמעותיות יותר, שיחקה גם בכמה סרטי דרמה, כשהבולט בהם היה סרטו של בארי לוינסון "הטוב מכולם" (1984), עליו קיבלה מועמדות לפרס גלובוס הזהב. ב-1998 זכתה בייסינגר בפרס גלובוס הזהב ובפרס האוסקר על תפקידה בסרט "סודות אל איי", בו גילמה יצאנית. לאחר זכייתה באוסקר לא שיחקה במשך שנתיים, אך שבה לשחק ב-2002 כשכיכבה בתפקיד אמו של ראביט (אמינם) ב-"8 מייל" ובסרט "יחצ"ן במילכוד" לצד אל פצ'ינו. ב-2004 בשלושה סרטים: "דלת נסתרת", על פי ג'ון אירווינג, בקומדיה "אלביס מלך לנצח" ובמותחן "סלולר". ב-2006, היא הופיעה בסרט "המאבטח" ובסרט "הימור גורלי". בשנת 2008 גילמה את לאורה בסרט הדרמה "ערבה בוערת" בכיכובה של שרליז ת'רון. בשנת 2009 שיחקה בדרמת הפשע "לילות אל.איי" בכיכובו של בילי בוב תורנטון. ב-2010 הופיעה בדרמה "צ'ארלי סנט קלאוד" בכיכובו של זאק אפרון. בשנת 2014 השתתפה בדרמת הספורט "ריצה למרחקים ארוכים". בשנת 2017 שיחקה בסרט ההמשך "חמישים גוונים של אופל" אשר ממשיך מאותה נקודה בה הסרט הראשון הסתיים. בשנת 2018 שיחקה בסרט השלישי בטרילוגיה, "חמישים גוונים של שחרור". בשנים 1993–2002 הייתה נשואה בשנית לשחקן אלק בולדווין. לזוג בת אחת בשם איירלנד בולדווין (נולדה ב-1995). קים בייסינגר, ברשת החברתית אקס (טוויטר) קים בייסינגר, במסד הנתונים הקולנועיים IMDb (באנגלית) קים בייסינגר, באתר "אידיבי", מאגר הידע העברי לקולנוע ישראלי ועולמי קים בייסינגר, באתר AllMovie (באנגלית) קים בייסינגר, באתר Rotten Tomatoes (באנגלית) קים בייסינגר, באתר Box Office Mojo (באנגלית) קים בייסינגר, במסד הנתונים הקולנועיים KinoPoisk (ברוסית) קים בייסינגר, באתר AllMusic (באנגלית) קים בייסינגר, באתר MusicBrainz (באנגלית) קים בייסינגר, באתר Discogs (באנגלית) קים בייסינגר, באתר בילבורד (באנגלית) קים בייסינגר, באתר אנציקלופדיה בריטניקה (באנגלית) הכנסות סרטיה ותמונות ב- www.the-movie-times.com תמרה דקל, הזרקור: קים בייסינגר, nrg ‏, 8/6/2009